
Text rozhodnutia
SLOVENSKÁ REPUBLIKA
UZNESENIE Ústavného súdu Slovenskej republiky
II. ÚS 194/2018-62 Ústavný súd Slovenskej republiky na neverejnom zasadnutí senátu 4. júla 2018 o sťažnosti
, zastúpeného advokátom
JUDr. Romanom Dulom, Lexpert s. r. o., Horná 15, Banská Bystrica, a advokátskej kancelárie Lexpert s. r. o., Horná 15, Banská Bystrica, zastúpenej advokátom JUDr. Romanom Dulom, vo veci namietaného porušenia základných práv podľa čl. 20 ods. 1, čl. 46 ods. 1 a čl. 48 ods. 2 Ústavy Slovenskej republiky, práva podľa čl. 6 ods. 1 Dohovoru o ochrane ľudských práv a základných slobôd a základných práv podľa čl. 11 ods. 1, čl. 36 ods. 1 a čl. 38 ods. 2 Listiny základných práv a slobôd uznesením Okresného súdu Banská Bystrica č. k. 7 C 85/2014-234 z 21. decembra 2016 takto rozhodol:
Konanie o sťažnosti zastavuje.
a advokátskej kancelárie Lexpert s. r. o.
Odôvodnenie : 1. Uznesením Ústavného súdu Slovenskej republiky (ďalej len „ústavný súd“) č. k. II. ÚS 194/2018-33 z 12. apríla 2018 bola na ďalšie konanie prijatá sťažnosť a advokátskej kancelárie Lexpert s. r. o. (ďalej len ,,sťažovatelia“) vo veci namietaného porušenia základných práv podľa čl. 20 ods. 1, čl. 46 ods. 1 a čl. 48 ods. 2 Ústavy Slovenskej republiky, práva podľa čl. 6 ods. 1 Dohovoru o ochrane ľudských práv a základných slobôd a základných práv podľa čl. 11 ods. 1, čl. 36 ods. 1 a čl. 38 ods. 2 Listiny základných práv a slobôd uznesením Okresného súdu Banská Bystrica (ďalej len „okresný súd“) č. k. 7 C 85/2014-234 z 21. decembra 2016. 2. Po prijatí sťažnosti na ďalšie konanie ústavný súd vyzval okresný súd, aby sa vyjadril k prijatej sťažnosti a k vhodnosti ústneho pojednávania. Podpredsedníčka okresného súdu v liste doručenom ústavnému súdu 30. mája 2018 uviedla, že „... preto závery... o dvojročných prieťahoch tunajšieho súdu sú predčasné a neopodstatnené... fakticky k prieťahom... ani nedochádza, keďže je vec právoplatne ukončená...“ a navrhla sťažnosti nevyhovieť. Zároveň súhlasila s upustením od ústneho pojednávania. 3. Na výzvu ústavného súdu aj sťažovatelia prostredníctvom svojho právneho zástupcu listom z 13. júna 2018 oznámili, že netrvajú na ústnom pojednávaní. Následne podaním z 22. júna 2018 sťažovatelia v celom rozsahu zobrali podanú sťažnosť späť a navrhli ústavnému súdu konanie o sťažnosti zastaviť. Dôvod návrhu na zastavenie sťažnosti sťažovatelia bližšie neodôvodnili. 4. V zmysle § 54 zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov ak sťažovateľ vezme svoju sťažnosť späť, ústavný súd konanie o nej zastaví okrem prípadu, ak ústavný súd rozhodne, že späťvzatie sa nepripúšťa, najmä ak sťažnosť smeruje proti takému právoplatnému rozhodnutiu, opatreniu alebo inému zásahu, ktoré mimoriadne závažným spôsobom porušujú základné práva alebo slobody sťažovateľa. Pri prerokovaní späťvzatia sťažnosti ústavný súd nezistil dôvody, pre ktoré by v záujme ochrany ústavnosti

toto nepripustil, a preto rešpektoval vôľu sťažovateľov. Vychádzajúc z princípu „nemo iudex sine actore“, konanie uznesením zastavil.
P o u č e n i e : Proti tomuto rozhodnutiu nemožno podať opravný prostriedok.
V Košiciach 4. júla 2018

